8. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 1146 της 19/20 Σεπτ. 1981 (ΦΕΚ Α΄ 283) Περί συστάσεως Κλάδου και θέσεων διδασκάλων Ελληνικής και Ξένων Γλωσσών παρά τη Πανεπιστημαική Λέσχη του Πανεπιστημίου Αθηνών. Σύστασις κλάδου και θέσεων διδασκάλων Ελληνικής και Ξένων Γλωσσών. Άρθρ.1.-1)Παρά τη Πανεπιστημιακή Λέσχη του Πανεπιστημίου Αθηνών συνιστάται κλάδος ΑΤ διδασκάλων Ελληνικής και Ξένων Γλωσσών περιλαμβάνων τας κάτωθι θέσεις, αίτινες διαρθρούνται ως ακολούθως: Μία θέσις επί βαθμοίς 3ω-2ω. 4 θέσεις επί βαθμοίς 5ω-4ω. Έξ θέσεις επι βαθμοίς 7ω-6ω. 2)Ως δεύτερος εισαγωγικός βαθμός κατά την πρώτην εφαρμογήν του παρόντος ορίζεται ο 5 ος . 3)Τον αριθμόν των εκάστοτε κατ’ ειδικότητα διοριστέων διδασκάλων προσδιορίζει η Σύγκλητος του Πανεπιστημίου Αθηνών κατόπιν προτάσεων της Εφορείας της Πανεπιστημιακής Λέσχης. Προσόντα – Ηλικία διορισμού Άρθρ.2.-1.Ως προσόν διορισμού εις τον πρώτον εισαγωγικόν βαθμόν ορίζεται το πτυχίον Φιλοσοφικής Σχολής της ημεδαπής, ή πτυχίον αντίστοιχον κατευθύνσεως Ανωτάτης Σχολής ή ισότιμον πτυχίον Σχολής της αλλοδαπής. Ως πρόσθετον προσόν δια τον δεύτερον εισαγωγικόν βαθμόν 5 ον  ορίζεται διδακτορικόν δίπλωμα αντιστοίχου κατευθύνσεως. «2.Ανώτατο όριο ηλικίας διορισμού στις θέσεις του πρώτου και δευτέρου εισαγωγικού βαθμού κατά την πρώτη εφαρμογή του Δ/τος αυτού ορίζεται το 52 ο  έτος». Η παρ. 2 αντικαταστάθηκε ως άνω από το Π.Δ. 108/6-18 Φεβρ. 1982 (ΦΕΚ Α΄ 18) Σύστασις θέσεων διδασκάλων Ελληνικής και Ξένων Γλωσσών επί συμβάσει εργασίας ιδιωτικού δικαίου. Άρθρ.3.-1.Παρά τη ως άνω Λέσχη συνιστώνται 8 θέσεις διδασκάλων Ελληνικής και Ξένων Γλωσσών επί συμβάσει εργασίας ιδιωτικού δικαίου διεπόμεναι υπό των διατάξεων του Νόμ. 993/1979. 2.Επί των ως άνω θέσεων ισχύουν ως προς τα προσόντα, την ηλικίαν και ειδικότητα διοριστέων διδασκάλων τα οριζόμενα δια των άρθρ. 1 και 2 του παρόντος. Με την παρ. 2 άρθρ. 27 Νόμ. 1400/21-24Οκτ. 1983 (ΦΕΚ Α΄ 156), Τόμ. 2   Α΄, σελ. 316,869, ορίστηκε ότι, οι δάσκαλοι ξένων γλωσσών και ελληνικών, που προσέφεραν με οποιαδήποτε σχέση εργασίας τις υπηρεσίες τους στην άνω Λέσχη κατά την έναρξη ισχύος του Νόμ. 1268/82, εντάσσονται σε αυτοδίκαια ιδρυόμενες ισάριθμες θέσεις Ε.Ε.Π. και ακολουθούν τη μισθολογική και βαθμολογική επανένταξη των άλλων μελών της κατηγορίας αυτής των ίδιων προσόντων. (Αντί για τη σελ. 250,01) Σελ. 250,01(α) Τεύχος Ζ71 Σελ. 77 Πανεπιστημιακή Λέσχη Αθηνών 31.Β.ν.7-8 